Цягнік прыбыў у абласны цэнтр раўнютка а 7-й раніцы ў суботу, 22 мая. Першае, што кінулася ў вочы, -- вялікая колькасць супрацоўнікаў праваахоўных органаў на платформе і на прылеглых вуліцах і завулках як у амуніцыі, гэтак і ў цывільным. “Што тут адбываецца? – такое лагічнае пытанне адразу ўзнікла ў яшчэ не зусім праснулай галаве. Адказ на яго атрымаў праз некалькі хвілінаў, калі скіраваўся да месца правядзення фестывалю, якое, дзякуй Богу, было побач з чыгуначным вакзалам. Калі б не так, то існавала верагоднасць увогуле не патрапіць на фэст. Зараз патлумачу, чаму.